./data/phi0914/phi00142/phi0914.phi00142.perseus-lat1.xml
Titus Livius (Livy)
ibi iam motus coeperat esse       discedentibus a societate communis concilii Boeotorum quibusdam  populis, ex quo renuntiatum erat respondisse legatos, appariturum,       quibus populis proprie societatem cum rege iungi displicuisset   primi a Chaeronia legati, deinde a Thebis in ipso       itinere occurrerunt, adfirmantes non interfuisse se quo societas ea decreta       esset concilio; quos legati nullo in praesentia responso dato Chalcidem se sequi       iusserunt   Thebis magna contentio orta erat ex       alio certamine  comitiis praetoriis Boeotorum victa pars iniuriam persequens       coacta multitudine decretum Thebis fecit, ne Boeotarchae       urbibus reciperentur   exules Thespias universi       concesserunt; inde — recepti enim sine cunctatione erant — Thebas iam mutatis       animis revocati decretum faciunt, ut duodecim, qui privati coetum et concilium       habuissent, exilio multarentur   novus deinde       praetor — Ismenias is erat, vir nobilis ac potens — capitalis poenae absentis       eos decreto damnat  Chalcidem fugerant; inde ad Romanos Larisam profecti causam       cum Perseo societatis in Ismeniam contulerant:  ex contentione ortum certamen   utriusque tamen partis legati ad Romanos venerunt, et exules       accusatoresque Ismeniae et Ismenias ipse